
Møtebok fra avdelingsstyremøte ved 

avdeling for økonomi-, kommunal og sosialfag

Dato: 18.12.00
Kl.09.00-15.15

Til stede:





Eksterne representanter:
Mona Sandbæk


Ragnvald Thilesen




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Al-Araki


Ragnhild Hansen


Tor Høst


Irene Levin


Sigrid Wangsness




Administrasjonens representant:
Eva Groth Sitter




Studentrepresentanter:





Direktør:
Geir Finnsen




Protokoll:
Tore Vogt

Det ble arrangert avdelingsstyreseminar i tidsrommet 09.00-15.00. På dette seminaret var også vararepresentantene til avdelingsstyret, nyvalgte faste og varastudentrepresentanter, og ledergruppa invitert.  I tillegg til de faste avdelingsstyrerepresentantene var  følgende personer til stede: Vararepresentantene Brit Garnaas, Erik Grønvold, Eva B.Herberg, Mons Oppedal, Inger Elisabeth Salvesen, nyvalgt studentrepresentant Nicolay Moulin, studielederne Åse Broman, Trine Ellekjær, Sten-Erik Hammarqvist, Ingar Onsum, Marianne Neverland Ranger, og leder av sosialforsk Knut Halvorsen.

Studentrepresentantene Mia Klemetsrud, Kristin Svarva og Benedikte Tvedt hadde meldt forfall. Ikke møtt: Brynmor Evans.  

På avdelingsstyreseminaret ble ressursbruk og utfordringer for enhetene og for avdelingen som helhet drøftet. 

Barnevernspedagogutdanningen står ovenfor følgende utfordringer:

· Implementering av den nye fagplanen

· Ferdigutvikle IKT-basert undervisning

· Sikre bredere rekrutteringsgrunnlag av studenter

Det ble foreslått å igangsette et forskningsprosjekt på om og hvordan utøvende barneverns-pedagoger praktiserer kunnskapen fra aktivitetsfagene. Det ble også foreslått å utvikle kurs om medias syn på barnevernet i Norge.

Kommunalkandidatutdanningens hovedutfordring er å rekruttere flere studenter. Det er et paradoks at studiet gir gode jobb- og karrieremuligheter samtidig som søkertallet til utdanningen har gått markant ned. Det må jobbes mer med bedre markedsføring av studiet.

Utdanningen har imidlertid klart å sikre god rekruttering blant minoritetsspråklige. Det er også et paradoks at de faglige tilsatte har en annen utdanningsbakgrunn enn kommunalkandidatutdanningen.

Sosionomutdanningen står ovenfor følgende utfordringer:

· Implementeringen av den nye fagplanen. Utdanningen iverksetter og erfarer samtidig. Det er stadig behov for smårevideringer.

· Dårlig studentoppmøte på modulundervisningene.

· Få studentene til å identifisere seg med sosialarbeiderrollen tidligst mulig i studiet.

Økonomiutdanningen står overfor følgende utfordringer:

· Styrke bemanningen i utdanningens kjerneområde, økonomiske-administrative fag.

· Implementering av nytt bachelorstudium fra høsten 2001

· Bedret studieprogresjon

Administrasjonens største utfordring er nye oppgaver som er pålagt uten noen bemanningsmessig styrking. Studieledere ønsker større bistand, det forventes administrativ bistand til IKT-basert undervisning, det utvikles stadig nye videre- og etterutdanningskurs som krever administrative ressurser, og Sosialforsk ønsker administrativ hjelp. Dette blir vanskelig å oppnå uten at administrasjonen blir tilført minst en ny stilling.

Uansett vil sannsynligvis omorganisering av administrasjonen være nødvendig for å kunne utnytte de eksisterende ressurser bedre. Kompetanseutvikling og sikring av studiekvalitet er ellers sentrale utfordringer for administrasjonen.

Utfordringene for etter- og videreutdanningene ved avdelingen er:

· Kostnader forbundet med utvikling av nye tilbud

· Få større forståelse blant personale til økt satsning på etter-og videreutdanning

· Styrke samarbeidet med Oslo kommune, og især opplæringsetaten

Det ble nevnt at kommuneansatte har stort behov for opplæring i juridiske problemstillinger. Samtidig ble det oppfordret til utvidet samarbeid med sentrale aktører i Oslo Kommune, slik at ansattes behov og økonomiske muligheter for videreutdanningstilbud blir bedre kartlagt.

Utfordringene for hovedfaget i sosialt arbeid er:

· Ressursinnsats i forhold til fristilling fra NTNU

· Bedre studieprogresjonen

· Øke opptakstallene

· Tilknytte stipendiater til hovedfaget

Utfordringene for sosialforsk er:

· Ustabilt personale på grunn av oppdragsforskning

· Mangel på administrativ støtte

· Bedre markedsføring av enheten

· Hvordan trekke inn flere hovedfagstudenter i forskningsvirskomheten

· Styrke det internasjonale samarbeidet

· Sikre basisbevilgning 

· Utvikle tettere samarbeid med Oslo kommune

· Utvikle nye satsningsområder

Alle enhetene ønsker å styrke bemanningen i forhold til det som er situasjonen pr. dags dato. Avdelingens økonomiske situasjon tilsier imidlertid en betydelig innsparing. 

Alternative virkemidler er å kutte jevnt på alle enheter, eller nedprioritere noen områder på bekostning av andre. En løsning på sikt er å tildele hver enhet en økonomisk ramme som de må prioritere innenfor. Det bør imidlertid brukes tid på å fastlegge hvilket nivå rammen for den enkelte enhet bør være. 

Noen virkemidler for å bedre budsjettbalansen ble nevnt:

· Satse mer på videreutdanningstilbud som gir økonomisk avkastning

· Gjennomgå arbeidsplanene til den enkelte ansatt mer nøye for å kunne utnytte de allerede eksisterende personalressursene bedre.

Referat fra selve avdelingsstyremøtet:

Riktig pensumliste for A2kurset til sak 68/00 ble delt ut på møtet.

SAK 67/00: meldinger og referatsaker

a) Møtebok fra avdelingsstyremøte 01.11.00

Vedtak:

Møteboka godkjennes

b) Oppnevning av sensor i NTYII Tysk1 forerasmusstudenter (1.semester) 

68/00: studieplan og pensum for videreutdanningen a2- kommunal helse- og sosialforvaltning

Det ble anmodet om å kvalitetssikre studieplanen, slik at den blir lik øvrige studieplaner ved avdelingen.

Vedtak:

Avdelingsstyret godkjenner det framlagte forslag til endringer i studieplanen og forslaget til pensum for videreutdanningen A2- Kommunal helse- og sosialforvaltning for studieåret 2000/2001. Administrasjonen anmodes om å språkvaske studieplanen før ny studieplan utarbeides for studieåret 2001/2002.

sak 69/00: studieplan kommunalutdanningen-eksamensbestemmelser m.v- pensum i arbeidsrett og kommunal økonomistyring 

Vedtak: 

Avdelingsstyret godkjenner endringene i kursplaner ved kommunalkandidatutdanningen og pensum i Arbeidsrett og i Kommunal økonomistyring II våren 01.

Neste møte: Onsdag 07. februar kl. 1230,  Pilestredet 56.

19.12.00

Gunnar Engelsåstrø







Geir Finnsen

Dekan









underdirektør

